ब्राजिल

ब्राजिल दक्षिण अमेरिकाको सबैभन्दा ठुलो र धेरै जनसङ्ख्या भएको राष्ट्र हो।  क्षेत्रफल अनुसार यो देश विश्वको पाँचौँ ठुलो देश हो भने जनसङ्ख्या अनुसार यो देश विश्वको पाँचौँ ठुलो तथा चौथौं ठुलो लोकतान्त्रिक मुलुक हो।  संसारको सर्वाधिक पोर्तुगेली भाषा बोल्ने जनसङ्ख्या यो देशमा छ। यो देशको पूर्वमा आन्ध्र महासागर (ब्राजिलको तटीय क्षेत्र ७९४१ किमि लामो छ) उत्तरमा भेनेजुएला, सुरिनाम, गायना र फ्रेञ्च गायना पर्दछन्; उत्तरपश्चिममा कोलम्बिया; पश्चिममा बोलिभिया र पेरु; दक्षिणपश्चिममा अर्जेन्टिना र पाराग्वे र दक्षिणमा उरुग्वे पर्दछन्। आन्ध्र महासागरमअ धेरै आर्किपेगालोहरू ब्राजिलका भूभागमा पर्दछन् जस्तै फर्‍न्याण्डो दे नोरोन्हा, रोकास अटोल, सेण्ट पिटर एण्ड पल रक्स, र ट्रिन्डेड र मार्टिम भाज।

सन् १५००तिर पेद्रो अल्भारेस् काब्राल ब्राजिलमा पुगेदेखि सन् १८२२मा ब्राजिलको स्वतन्त्रतासम्म ब्राजिल पोर्चुगलको उपनिवेश थियो।  स्वतन्त्रता पश्चात सुरुमा ब्राजिली साम्राज्यको रूपमा विकशित यो राष्ट्र १८८९ देखि गणतन्त्र बन्यो। बाइक्यामेरल लेजिस्लेचर (अहिले ब्राजिलको राष्ट्रिय काङ्ग्रेस) १८२४मा स्थापना भएको थियो जब प्रथम संविधान स्वीकारिएको थियो। ब्राजिलको संविधानले ब्राजिललाई सङ्घीय गणतन्त्रको  परिभाषा दिएको छ। संविधानले ब्राजिललाई २६ ब्राजिली राज्यहरू, ब्राजिली सङ्घीय जिल्ला र हरू (अहिले ५,५६४ भन्दा बढी)को सङ्घको रूपमा स्थापना गरेको छ।

ब्राजिल संसारको १०औँ ठुलो अर्थतन्त्र हो।  यो राष्ट्रलाई आर्थिक पुनर्संरचनाहरूले नयाँ अन्तराष्ट्रिय स्थान दिलाएका छन्। यो राष्ट्र संयुक्त राष्ट्रसङ्घको संस्थापक सदस्य हो। साथै, यो राष्ट्र दक्षिण अमेरिकी राष्ट्रहरूको सङ्घ, पोर्तुगेली भाषिक राष्ट्रहरूको समुदायको पनि संस्थापक सदस्य हो। ब्राजिल एक बहुजातीय राष्ट्र भएतापनि यहाँको जनसङ्ख्या प्रायः रोमन क्याथोलिक गिर्जाघरमा विश्वास राख्दछन् र प्रायः सबैले पोर्तुगेली भाषा बोल्दछन्। ब्राजिल वन्यजन्तु, प्राकृतिक वातावरण, प्रचुर प्राकृतिक स्रोतले धनी राष्ट्र पनि हो।

सन्दर्भ सामग्रीहरू

बाह्य कडीहरू

श्रेणी:देशहरू
श्रेणी:दक्षिण अमेरिकाका देशहरू
श्रेणी:ब्रिक्स राष्ट्रहरू
श्रेणी:संयुक्त राष्ट्रसङ्घका सदस्य राष्ट्रहरू